Ruski rubel (rus.: "рубль") to je waluta używano we Rusyji a tajlowo we Abchazyji a Połedniowyj Ôsetyji. Podug ISO 4217 mo kod RUB, downi miała kod RUR aże do denōminacyje we 1998. Ruski rubel tajluje sie na 100 kopiejkōw (rus.: "копе́йка"). Downi rublōw używało sie we SSSR a jeszcze downi we Ruskim Imperyjōm. Rubel je we użyciu ôd 500 lot, ôd 1710 tajluje sie na kopiejki. Niy mo ôficjalnygo symbolu, kej amerikański dolar, fōnt szterling abo ojro. Propōnowane sōm dwa: przekreślōne Р (cyrylica, ôdpado łacińskimu R) abo . We ôbiygu sōm banknoty 5, 10, 50, 100, 500, 1000 a 5000 rublōw a klepoki 1, 5, 10 a 50 kopiejkōw a 1, 2, 5 a 10 rublōw. Krōm ruskigo, je tyż biołoruski rubel a waluta niyuznowanygo Naddniestrzo, naddniestrzański rubel.